Zhantas/Cleaned-Kyrgyz_Wikipedia huggingface dataset:
Шрек түбөлүккө

"Шрек түбөлүккө" - 2010-жылы 3D-компьютерде анимацияланган америкалык комедия-драма. Тасма DreamWorks Animation өндүргөн "Шрек" сериясынын 4-чыгарылышы. Тасмага тартылгандар: Майк Майерс, Эдди Мөрфи, Кэмерон Диаз, Антонио Бандерас, Жули Эндрюс, Жон Клииз жана буларга Уолт Дорн Румпелштилцхен каарманын аткаруу менен кошулган.

"Шрек-3" тасмасынан кийин Шрек азыр үйбүлөлүү жана жергиликтүү калктын сүймөнчүгү. Бейкапар күндөрдөн тажаган Шрек Румпелштилцхен менен келишим түзө коем деп кокусунан башка өтмүштүү образга айланат. Шрек өз жашоосуна кайтуу үчүн Фионаны сүйдүрүп, күн чыкканга чейин аны өөп калыш керек, антпесе ал түбөлүккө бул дүйнөдөн жок болуп кетет.

Тасманын бетачары Трибека фильм фестивалында 2010-жылы 21-апрелде коюлган, ал эми 21-майда АКШда "Paramount Pictures" көрсөтүп баштаган. Тасма 3D жана IMAX 3D форматтарында да чыгарылган. Тасма үч апта бою АКШ жана Канаданын кинотеатрларында 1-орунду ээлеген жана дүйнөлүк аренада $752 млн киреше алып келген. "Шрек түбөлүккө" DreamWorks Animation эң көп сатылган 2-тасмасы болуп эсептелет.

 Сюжети 

 Тартылгандар 

 Шилтемелер 

Категория:Арип боюнча мультфильмдер
Категория:АКШ тасмалары
Категория:2010-жыл чыккан тасмалар
Шерлок Холмс: Көлөкө оюну

"Шерлок Холмс: Көлөкө оюну" - 2011-жылы тартылган Британия-Американын детектив-уруш тасмасы. Режиссер Гай Ричи, продюсерлер Жоел Силвер, Лайонел Уигрем, Сюзан Дауни жана Дэн Лин. Тасма 2009-жылдагы "Шерлок Холмс" тасмасынын уландысы жана ал тасмадагыдай эле Артур Конан Дойлдун каармандары Шерлок Холмс жана доктор Ватсон катышат. Тасманын сценарийи Мишел Малруни жана Киран Малруни жазышкан. Роберт Дауни кич. жана Жуд Лоу кайра эле Холмс жана Ватсонду ойношкон, бул тасмада Симсанын ролун Нуми Рапас, Майкрофт Холмстун ролун Стефен Фрай, профессор Мориартинин ролун Жаред Харрис ойноо менен кошулушкан. Тасма түпнускадагы ойду толугу менен сактаган жана ага кошумча Конан Дойлдун "Акыркы көйгөй" жана "Бош үй" аттуу кыска аңгемелериндеги окуяларды кошкон. Тасмада Холмс жана Ватсон абдан куу душманы профессор Мориартинин согуш ача турган планына бөгөт коюу үчүн шайкелең цыган аял менен Европаны кыдырып жөнөшөт.

Тасма жарыкка чыккан соң аралаш пикирге кабылышкан жана 545 млн доллар топтоо менен ийгиликтүү сатылган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2011-жыл чыккан тасмалар‎
Кубо жана эки кыл

"Кубо жана эки кыл" - 2016-жылы 3D стоп-кадр менен тартылган америкалык фантастикалык уруш жоруктуу тасма. Тасманын режиссеру жана продюсери Трэвис Найт (саамалык режиссердук эмгеги), ал эми сценарийин Марк Хеймс жана Крис Батлер жазган. Каармандардын үндөрүн Шарлиз Терон, Арт Паркинсон, Ральф Файнс, Рууни Мара, Жорж Такей жана Мэтью Макконахи коштогон. Тасма шамисендин (жапон музыкалык аспабы) сыйкырдуу кылдары бар жана сол көзү уурдалган Кубонун айланасында өнүгөт. Адам түспөлдөнгөн ак түстөгү маймыл жана коңуздун коштоосунда Кубо паракор тайэжелери жана Ай падышасы деген ат менен белгилүү, сол көзүн уурдап алган Райден таятасы менен жеңип чыгыш керек.

"Кубо" Мелбурн Эл Аралык Фильм Фестивалында экранга чыккан жана Америкада 19-августта "Фокус Фичерс" тарабынан дүйнөлүк аренага чыккан. Тасма 60млн долларлык бюджети менен 74млн доллар киреше топтогон. Тасма "Эң мыкты анимациялык тасмасы" аттуу BAFTA сыйлыгын утуп алган. Оскарда "Эң мыкты анимациялык тасма" жана "Эң мыкты визуалдык таасир" сыйлыгына талапкерлиги көрсөтүлгөн. Кийинки категориядагы сыйлыкка "Крисмаска чейинки коркунучтуу түш" (1993) тасмасындан кийин көрсөтүлгөн экинчи тасма болуп эсептелет

 Сюжети 

 Тартылгандар 

 Шилтемелер 

Категория:АКШ тасмалары
Категория:2016-жыл чыккан тасмалар‎
Кикинин жеткирүү кызматы

"Кикинин жеткирүү кызматы" (жапон тилинде: 魔女 の 宅急便: Majo no Takkyūbin?, "Witch анын Delivery Service") 1989-жылы тартылган, "Гибли" студиясы (Studio Ghibli) өндүргөн жапон фантастикалык анимациялык тасмасы. Режиссеру, продюсери жана сценаристи Хаяо Миязаки 1985-жылкы Эико Кадононун окшош аталыштагы романынын негизинде тарткан. Анимация башка шаарга көчүп келип учуу өнөрүн жанын багуу үчүн колдонгон сыйкырчы кыз Кики жөнүндөгү окуяны баяндайт. Миязакинин айтымында, анимация өспүрүм жапон кыздардын көз карандысыздык жана ишеним түшүнүктөрүнүн ортосундагы байланышты сүрөттөйт.

"Кикинин жеткирүү кызматы" Жапонияда 1989-жылы 29-июлда жарык көргөн жана "Animage" журналынын "Anime Grand Prix" сыйлыгын утуп алган. Бул тасма "Studio Ghibli" жана "Walt Disney"дин 15 жылдык өнөктөштүгүнүн алкагында "Ghibli" студиясынын алгачкы эмгеги болуп эсептелет. "Walt Disney" тасманы англис тилиндеги үн коштоосу менен 1997-жылы чыгарган жана Сиэтл Эл аралык Кино Фестивалында Америка кинотеатрларында 1998-жылы 23-майда бет ачары болгон. Тасманын дисктери 1998-жылдын 1-сентябрында АКШ жана Канадада жарык көргөн.

 Сюжети 

 Тартылгандар 

 Шилтемелер 

Категория:Жапония тасмалары‎
Категория:1989-жыл
Ажыдаардын чыгышы

"Ажыдаардын чыгышы" - 1973-жылы Роберт Клауз тарткан Гонконг-Америка таймаш искусствосунун тасмасы. Катышкандар Брюс Ли, Жон Сэксон жана Жим Келли. Бул тасма Брюс Линин өмүрүндөгү акыркы тасма. Ал 1973-жылы 20-июлда 32 жашында бул жашоо менен кош айтышкан. Тасма 1973-жылдын 26-июлунда Гонконгдо Брюс Линин көзү өткөндөн алты күндөн кийин жарыкка чыккан.

Көп учурда бардык учурдагы таймаш искусствосу тасмаларынын эң мыктысы деп эсептелгендиктен, 2004-жылы Конгресс Китепканасы тарабынан "маданий, тарыхый же эстетикалык баалуу" деп табылып, АКШнын Улуттук кино реестринде сакталууга тандалып алынган. Тасма Америкага жана башка өлкөлөргө куңфу өнөрүнүн учкунун чачыраткан тасма болуп эсептелет.

 Сюжети 

 Тартылгандар 

 Шилтемелер 
Категория:1973-жыл
Категория:АКШ тасмалары
Убакытты багынткан кыз

"Убакытты багынткан кыз" (時 を か け る 少女 Toki о Kakeru Shōjo?) - жапон илимий-фантастикалык анимация тасмасы. Режиссеру Мамору Хосода, сценарийин жазган Сатоко Окудера, ал эми продюсери Мэдхаус. "Kadokawa Herald Pictures" жарыкка чыгарган тасма 1967-жылы Ясутака Цуцуй тарабынан жазылган окшош аталыштагы романдын эркин уландысы. Романда да, тасмада да убакытта саякаттоо күчүнө ээ кыз жөнүндө сөз болгону менен окуясы жана каармандар романдан айырмаланат. Өспүрүм кыз Макото Коннонун үнүн Риика Нака коштогон. Тасманын баш каарманы Макото убакыт аралыгында саякаттоону тайэжеси Казуко Йошиямадан үйрөнөт. Макото өз көйгөйлөрүн чечүү үчүн убакыт секиригин жеңил-желпи колдоно баштайт.

Анимациялык тасма 2006-жылдын 15-июлунда жылуу сын-пикирлер менен жарык көргөн. Тасма көптөгөн сыйлыктарды утуп алган. Анын ичинде Жапон Киноакадемиясынын "Жылдын анимациясы" сыйлыгын алган. Анимациянын англис тилиндеги версиясын "Kadokawa Pictures U.S." тарабынан лицензиялап, өндүргөн. Үн коштоосун "Ocean Productions" жасаган жана 2008-жылы "Bandai Entertainment" жарыкка чыгарган. 2016-жылы "Funimation" кайрадан жарыкка чыгарган.

 Мазмуну 

 Каармандарда 

 Шилтемелер 

Категория:Илимий фантастика
Категория:Жапониянын тасмалары‎
Категория:2006-жылы чыккан тасмалар‎
Бакытка умтулуу

"Бакытка умтулуу" - 2006-жылы тартылган Америка тасмасы. Тасма дээрлик бир жыл үй-жайсыз калган ишкер Крис Гарднердин өмүр баянына негизделген. Режиссер Габриеле Муччино, ал эми баш каарман үй-жайсыз сатуучунун ролун Уилл Смит аткарган. Смиттин уулу Жейден Смит Гарднердин уулу кичүү Кристофердин ролун жаратуу менен тасма тармагында саамалыгын баштаган. 

Сценарицин Стивен Конрад жазган. Сценарист окуянын өзөгүн Гарднер Куинси Троп экөө авторлук кылган эң көп сатылган мемуардан алган. Тасма "Columbia Pictures" 2006-жылы 15-декабрда жарыкка чыгарган. Уилл Смит мыкты аткарган ролу үчүн Оскардан да, "Алтын Глобустан" да "Эң мыкты актер" сыйлыгын алган.

Тасманын аталышынын түпнускадагы "Happyness" деп жазылышы Гарднердин баласы барган бала бакчадан ушундай жазууну көрүп калышынан келип чыккан. Ал бала бакча ээсине "happiness" деген сөз "happyness" болуп туура эмес жазылып калыптыр деп даттанган.

 Мазмуну 

 Каармандарда 

 Шилтемелер 

Категория:2006-жылы чыккан тасмалар
Васаби (тасма)

"Васаби" - 2001-жылы Жерард Кравчик тарткан Франциянын уруш комедия тасмасы. Продюсери жана сценарийин жазган Лүк Бессон. Тасмага тартылгандар Жан Рено, Майкл Мюллер жана Реко Хиросуе. Француз тилинде тасма "Wasabi, la petite moutarde qui monte au nez" (Васаби - каңылжаарыңды жара турган горчица) деген аталышта чыккан. Түштүк Кореяда тасманын аталышы "Леон: Кесипкөй 2" деп туура эмес которулуп койгон.

Тасманын аталышы башкы каарман Юбер Фьорентини (Рено) жапон ресторанында столго коюлган васабинин баарын былк этпестен жеп койгонунан улам келип чыккан.

 Сүжети 
Кезектеги чектен ашкан катуулугуу үчүн кызматынан убактылуу четтетилген француз полисайы Жубер Жапандан күтүүсүз билдирүү алат. Жубер жаш кезинде Жапанда француздардын элчилигинде атайын кызматтардын катарында кызмат өтөп кеткен болот. Токиого келип кайтыш аялдан кызы бар экенин адвокаттан билет. Мико.

 Тартылгандар 

 Шилтемелер 
Категория:Жапония тасмалары‎
Категория:Франция тасмалары‎
Категория:2001-жыл
Оору кутусу

"Оору кутусу" - 2009-жылкы америкалык Ирак согушундагы буктурмалардагы жарылуучу заттарды зыянсыздандыруучу топ жөнүндөгү согуштук триллер тасма. Кэтрин Бигелоу тарткан тасмада Жереми Реннер, Энтони Маки, Брайан Герати, Кристиан Камарго, Ральф Файнс, Дэвид Морс жана Гай Пирс катышкан. Тасма солдаттардын согуш стрессине туруштук берүүсүн чагылдырат. Согуш стресси кээ бирөөлөр үчүн жан чыдагыс оору сыяктуу болсо, кээ бирөөлөр үчүн кумар сыяктуу. Окуя кезектеги согушта топтун сержанты каза таап, ордуна топтун башына токтоо ардагер келүүсү менен башталат. Топтогу солдаттар жаңы келген топ башчысы өтө кооптуу тобокелге барган жатат дер шектенишет. Сценарист Марк Боал өз башынан өткөн тажрыйбасын жазган, бирок кээ бир согуштук жүрүштөрдү көркөмдөгөн.

Тасма сынчылардын абдан жогору баасына татыган жана "Эң мыкты тасма" сыйлыгы менен бирге 6 Оскар сыйлыгына татыган. Бигелоу 2017-жылы "Эң мыкты режиссер" сыйлыгын алган. "Оору кутусу" тасмасы бул категорияда аял режиссер сыйлык алган жалгыз тасма болуп эсептелет.

 Сюжети 

 Тартылгандар 

 Шилтемелер 

Категория:АКШ тасмалары
Категория:2009-жыл чыккан тасмалар‎
Баарын өзгөрткөн адам

"Баарын өзгөрткөн адам" - 2011-жылы Беннет Миллер тарткан америкалык спорт драмаcы. Сценарийин Стивен Заиллиан жана Аарон Соркин жазган. Тасма Майкл Льюистин ушул эле аталыштагы "Окланд Атлетикс" бейсбол командасынын 2002-жылкы сезону жана анын менеджери Билли Биндин оюнчулардын дараметин эсептеп чыгуу менен күчтүү команда түзүү аракети жөнүндөгү документалдуу китебине негизделген.

Тасмада Бин (Брэд Питт) жана жардамчысы Брэнд (Жона Хилл) бюджеттин жетишпестигине туш болушуп, таланты бааланбаган оюнчулардын ойногонун статистикага салып эсептеп чыгуу менен жаңы команда түзүшөт. "Columbia Pictures" 2004-жылы китептин укугун сатып алган.

"Баарын өзгөрткөн адам" 2011-жылы Торонто Эл аралык Фильм Фестивалында көрсөтүлгөн жана ошол эле жылдын 23-сентябрында сын-пикирден өтүп, сатыкка чыккан. Тасма "Эң мыкты актер", "Эң мыкты экинчи пландагы актер" жана "Эң мыкты тасма" сыяктуу 6 Оскар сыйлыгын уткан.

 Сюжети 

 Тартылгандар 

 Шилтемелер 

Категория:АКШ тасмалары
Категория:2011-жыл
Оушендин он бир досу

"Оушендин он бир досу" - 2001-жылы тартылган америкалык криминал комедиясы жана 1960-жылдары "Rat Pack film"дин ушул эле аталыштагы тасмасынын римейки болуп эсептелет. Тасманы Стивен Содерберг тарткан жана Жорж Клуни, Брэд Питт, Мэт Дэймон, Энди Гарсиа, Жулия Робертс, Дон Чидл катышышкан. Тасма кассада эң көп сатылуу боюнча ийгилик жараткан жана 2001-жылы эң көп көрүлгөн беш тасманын ичине кирген.

Содерберг 2004-жылы "Оушендин он эки досу" жана 2007-жылы "Оушендин он үч досу" деген аталышта эки уланды тасма тарткан жана үчөө биригип Оушен үчилтигин түзөт. Бул долбоор азыркы учурда жалаң аялдар менен иштеп жаткан учуру жана 2018-жылдын 8-июнунда жаңы тасма жарыкка чыгып калат.

 Сюжети 

 Тартылгандар 

 Шилтемелер 

Категория:АКШ тасмалары
Категория:2001-жыл
Оушендин он эки досу

"Оушендин он эки досу" - 2004-жылы тартылган америкалык криминал комедиясы. Мындан мурунку тасмадагыдай эле бул тасма да 1960-жылдардагы ушул эле аталыштагы тасманын римейки болуп эсептелет. Режиссеру Стивен Содерберг. 2004-жылы 10-декабрда Америкада жарыкка чыккан. "Оушендин он үч досу" деген үчүнчү тасма Оушен үчилтигин түзүү менен 2007-жылы 8-июнда Америкада көргөзүлгөн. Катышкандар: Жорж Клуни, Брэд Питт, Мэт Дэймон, Кэтрин Зета-Жонс, Энди Гарсиа, Жулия Робертс, Дон Чидл, Берни Мак. 2004-жылы эң көп көрүлгөн он тасманын ичине кирген.

 Сюжети 

 Тартылгандар 

 Шилтемелер 

Категория:АКШ тасмалары
Категория:2004-жыл чыккан тасмалар‎
Оушендин он үч досу

"Оушендин он үч досу" - 2007-жылы тартылган америкалык криминал комедиясы. Тасманы Стивен Содерберг тарткан. Бул тасма Содерберг режиссерлук кылган Оушен үчилтигинин үчүнчү жана акыркы тасмасы. Алгачкы 2001-жылда тартылган "Оушендин он бир досу" тасмасы 1960-жылдары "Rat Pack film"дин ушул эле аталыштагы тасмасынын римейки болуп эсептелет. Ал эми экинчи "Оушендин он эки досу" тасмасы 2004-жылы чыккан. Эркек актерлордун баары мурунку тасмадагы эле ролдорун кайра ойношот, бирок Жулия Робертс да, Кэтрин Зета-Жонс да бул жолу катышышпайт.

Ал Пачино жана Эллен Баркин каармандардын жаңы бутасы катары катышышат.

Кино тартуу 2006-жылдын июль айында Лас- Вегас жана Лос-Анжелесте Брайан Коппелман жана Дэвид Левиендин сценарийи менен башталган. Тасма 2007-жылы Канн фестивалында "Конкурстан сырткары" бетачарына катышкан. Тасма 2007-жылы 8-июнда Америкада жарыкка чыккан. Ал эми Жакынкы Чыгыш жана башка бир топ өлкөлөрдө 6-июнда көрсөтүлгөн. Тасма 2007-жылдын эң көп көрүлгөн тасмалардын ичинен 16-орунду ээлеген.

 Сюжети 

 Тартылгандар 

 Шилтемелер 

Категория:АКШ тасмалары
Категория:2007-жыл чыккан тасмалар‎
Эрин Брокович

"Эрин Брокович" - 2002-жылы Стивен Содерберг тарткан, сценарийин Сюзанна Грант жазган биографиялык тасма. Тасма "Pacific Gas & Electric Company" (PG&E) энергия корпорациясына каршы күрөшкөн Эрин Броковичтин чыныгы жашоосуна негизделген. Баш каарманды Жулия Робертс ойногон. Тасма жакшы сатылуу менен жылуу сын-пикирлерге арзыган.

Робертс BAFTA, "Алтын глобус", "АКШ киноактерлорунун гилдиясы" жана башка көптөгөн сыйлыктардын "Эң мыкты актриса" наамына татыктуу болгон. Тасма 73-Оскардын "Мыкты тасма" жана "Мыкты режиссер" (Стивен Содерберг) наамына талапкерлиги көрсөтүлгөн. Режиссер ушул эле сыйлыкты бул тасма үчүн эмес "Кыймыл" (Traffic) тасмасы үчүн алган. Тасманын башында Эрин Брокович өзү Жулия аттуу официанттын эпизоддук ролун аткарган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2002-жыл чыккан тасмалар‎
Эки жумалык эскертүү

"Эки жумалык эскертүү" - 2002-жылы "Warner Bros. Pictures" чыгарган романтикалуу комедия. Баш каармандарды Хю Грант жана Сандра Буллок аткарган. Марк Лоуренс тасманын сценарийин жазган жана тасманы тарткан. Тасманын режиссеру жана сценаристи мындан мурун да Буллок үчүн көп сатылган "Жылдыздуу Мисс" жана "Табиат күчү" аттуу хит тасмалардын сценарийин жазган Марк Лоуренс. Ар тараптуу сын-пикирлерге карабастан, тасма Америка жана дүйнөлүк кассада ийгиликтүү сатылган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2002-жыл чыккан тасмалар
Соңку китеп: Кудайлар жана падышалар

"Соңку китеп: Кудайлар жана падышалар" - 2014-жылы Ридли Скотт тарткан Инжилге негизделген британиялык-америкалык эпикалык тасма. Продюсерлер: Питер Чернин, Ридли Скотт, Женно Топпиң, Майкл Шэфер жана Марк Хаффам. Музыкасын Алберто Иглесиас, сценарийин Адам Куупер, Бил Коллаж, Жефри Кейн жана Стивен Заиллиан жазган. Тасмага тартылгандар: Кристиан Бейл, Жоел Эдгертон, Жон Туртурро, Аарон Пол, Бен Менделсон, Мария Валверде, Сигурни Уивер, Гассан Массуд, Голшифте Фарахани жана Бен Киңсли. Тасма жөөттөрдүн Муса пайгамбардын жетектөөсүндө Египеттен массалык көчүүсү жөнүндөгү Инжил эпизодунан эргүү алган жана "Соңку китепке" негизделген. Тасманы 2014-жылы 12-декабрда "20 Century Fox" чыгарган. "Соңку китеп: Кудайлар жана падышалар" ар тараптуу пикирлерге кабылган жана $140 миллион бюджет менен $268 миллион тапкан.

Тасма 2012-жылы август айында өзүн-өзү өлтүргөн Ридлинин режиссёр агасы Тони Скоттун элесине арналган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2014-жыл чыккан тасмалар‎
Жашыруун фигуралар

"Жашыруун фигуралар" - 2016-жылы Теодор Мелфи тарткан америкалык биографиялык драма. Сценарийин Теодор Мелфи жана Аллисон Шредер жазган. Тасманын негизги идеясы ушул эле аталыштагы Марго Ли Шеттерлинин китебинен алынган. Тасма НАСАда иштеген афро-америкалык эки математик аял жөнүндө баяндайт. Тасмага Таражи П. Хенсон "Меркурий" жана башка долбоорлордун учуу траекторияларын эсептеп чыккан математик Кэтрин Жонсон катары катышат. Мындан сырткары Октавиа Спенсер (Дороти Ваган), Жанел Монае (Мэри Жэксон), Кевин Костнер, Кирстен Данст, Жим Парсонс, Глен Пауэл жана Махершала Али тартылышкан.

Тасманы тартуу иши Атлантада 2016-жылдын мартынан тартып май айына чейин созулган. Тасманы 2016-жылы 25-декабрда "20th Century Fox" жарыкка чыгарган жана киносынчылардын жылуу пикиринен кийин дүйнөлүк аренадан $224 млн чогулткан. Тасма Киносынсыларынын Улуттук Кеңешинде 2016-жылдын эң мыкты он тасмасынын бири деп табылып, көптөгөн сыйлыктарды алган. Оскардын "Эң мыкты тасма", "Эң мыкты сценарий" жана "Эң мыкты экинчи пландагы актриса" сыйлыктарына татыган жана эки "Алтын Глобус" сыйлыгын да "Мыкты экинчи пландагы актриса" жана "Мыкты музыка") утуп алган. Тасма "Гильдия" киноактерлор сыйлыгында "Motion Picture" кастинги "Мыкты аткаруу" наамын алган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2016-жыл чыккан тасмалар‎
Спирит: Симаррон жылкысы

"Спирит: Симаррон жылкысы" - 2002-жылы тартылган америкалык вестерн драмалык анимациясы. "Dream Works Animation" тарткан жана "Dream Works Pictures" жайылткан. Сценарийин Жон Фуско жазган. Тасманы тарткандар Келли Эзбөри жана Лорна Куук. "Эң мыкты анимациялык таасир" наамындагы Оскар сыйлыгын алган. Башка анимациялык тасмаларда жаныбарлар адам кейпинде сүрөттөлсө, бул тасмада Спирит жана анын жылкы достору бири-бири менен үн чыгаруу жана дене тил менен сүйлөшүшөт. Спириттин ою Мэтт Дэймондун үнү менен сүйлөнгөн, бирок башка жылкы менен диалогу жок. Тасма 2002-жылдын 24-майында $80млн бюджет менен жарыкка чыккан жана $122.6млн киреше алып келген.

 Сюжети 

 Тартылгандар 

 Шилтемелер 

Категория:АКШ тасмалары
Категория:2002-жыл чыккан тасмалар‎
Багынбас

"Багынбас" - 2009-жылы Клинт Иствуд тарткан америкалык-түштүк африкалык биографиялык спорт драмасы. Тасмага катышкандар Морган Фриман жана Мэтт Дэймон. Тасманын окуясы Жон Карлиндин Түштүк Африкада 1995-жылы өткөрүлгөн Регби дүйнөлүк чемпионатынан мурун жана ошол убактагы расалык бөлүнүүгө бөгөт койгон окуялар жөнүндөгү "Playing the Enemy: Nelson Mandela and the Game That Made a Nation" аттуу китебине негизделген. Фриман жана Дэймон Түштүк Африканын президенти Нелсон Манделаны жана Түштүк Африканын регби командасынын башчысы Франсуа Пиенаарды ойношкон.

Тасма АКШда 2009-жылы 11-декабрда жарыкка чыккан. Тасманын аталышы римдик ыйык "Invictus" эпитетинен келип чыккан жана латын тилинен "жеңилбес, багынбас" деп которулат. Ошондой эле британиялык акын Уиллиам Эрнест Хенлинин (1849-1903) "Invictus" аттуу поэмасы да бар. Тасма мактоого арзыган жана Оскардын "Эң мыкты актер" (Фриман) жана "Эң мыкты экинчи пландагы актер" (Дэймон) наамына көрсөтүлгөн.

 Сюжети 

 Тартылгандар 

 Шилтемелер 

Категория:АКШ тасмалары
Категория:2009-жыл чыккан тасмалар‎
Мыкты жетилик

"Мыкты жетилик" - Антуан Фукуа тарткан вестерн-экшн тасма,сценарийин жазгандар Ник Питсолато жана Ричард Венк. Өз кезегинде 1954-жылдагы Акира Куросаванын Жети Самурай тасмасынын негизинде тартылган, 1960-жылдары вестерн стилиндеги тасманын ремейки. Башкы каармандар - Дензел Вашингтон, Крис Претт, Итан Хоук, Винсент Д'Онофрио, Ли Бүйөн Хон, Мануел Гарсиа-Рулфо, Мартин Сенсмайер, Хейли Беннет, Питер Сарсгаард. Композитор Жеймс Хорнердин акыркы чыгармасы,тасманын айрым бөлүмдөрүн иштеп чыккан соң кырсыктан каза болгон, бүтпөй калган музыкасын досу Саймон Франглен толуктаган.

Тасманы тартуу иштери 2015-жылы 18-майда Луизиана, Батон Руждун түндүгүндө башталган. Тасманын бет ачаары 2016-жылы 8-сентябрда Торонто Эл Аралык кинофестивалда болуп өткөн, 2016-жылдын 23-сентябрынан тарта Америкада конвенция борборлорунда жана IMAX театрларында көрсөтүлө баштаган. Тасма тууралуу көп сындар айтылган, бирок 162 миллиондук кирешеси менен мактоого арзыган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2016-жыл чыккан тасмалар‎
Машыгуу күнү

"Машыгуу күнү" - (2001) нео-нуар криминалдык триллер, тарткан-Антуан Фукуа, сценарийин жазган Девид Айер, башкы ролдордо Дензел Вашингтон, Итан Хоук. Тасма эки нарко-кылмыш иликтөөчү офицердин 24 саат ичинде банданын уюгу болгон Лос Анжелес Полиция Кызматынын Рампарт Бөлүмүндө жана Лос Анжелестин Түштүк Борборундагы окуясын сүрөттөйт. 

Фильм 2001-жылы 5-октябрда жарыкка чыккан, дүйнө жүзү боюнча 104 миллион доллар киреше тапкан. Детектив Алонзо Харристин образын жараткан Д. Вашингтон адаттан тыш өзгөчө ролу үчүн 74-Кино Академиясынын "Эң мыкты актер" наамында Оскарды жеңип алган. Өнөктөшү Итан Хоук офицер Жейк Хоуттун образы үчүн "Эң мыкты экинчи пландагы актер" наамына татыган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2001-жыл
Америкалык гангстер

"Америкалык гангстер" (2007)- Америкалык тарыхый криминалдык драма, тасманы тарткан жана продюсери Ридли Скотт, сценарийин жазган - Стивен Зеллиан. Тасмада Түндүк Каролинадан чыккан Френк Лукас аттуу криминалдык төбөлдүн Вьетнамдагы согушунан кайтып жаткан кызматтык учактар менен Америкага контрабандалык жол менен героин ташуусу, акырында детектив Ричи Роберт баштаган оперативдик топ тарабынан кармалгандыгы тууралуу окуяны баяндайт. Тасмада башкы каармандарды Рассел Кроу жана Дензел Вашингтон чогуу ойношот. Бул алардын1995- жылкы "Виртуоздуулук" тасмасынан кийинки чогуу оюну. Ошондой эле тасмада Тед Левин, Жош Бролин, Чиветел Эжиофор, Норман Ридус, Руби Ди, Лимари Надаль, Куба Гудинг Жуниор ойногон.

Тасманы тартуу идеясы 2000 жылдары башталган, Universal Pictures менен Imagine Entertainment Нью Йорк журналынан Лукастын окуясын сатып алышкан. Эки жылдан соң, Стивен Зеллиан 170 беттен турган сценарийдин кол жазмасын Скоттко тааныштырган. Бюджетке ылайык тасма Торонтодо тартылмак, бирок студия Нү-Йоркко туруктуу жайгашып калат. Universal тасманын улам өсүп бараткан бүджетин камсыздай албай, 2004 жылы токтоткон. Терри Жорж менен келишимден кийин тасма кайра жанданып, 2005-жылдын мартынан баштап өндүрүштү Р. Скотт жетектейт. Тартуу иштери 2006 жылдын июлунан декабрга чейин беш айга созулуп, Нү-Йоркто башталып, Таиландда тартылып бүтөт.

Америкалык гангстер тасмасы жыйырма бир наамга ат салышкан, анын ичинде "Оскар" сыйлыгынын "Эң мыкты режиссер" жана "Экинчи пландагы эң мыкты актриса" (Руби Ди ) наамдарына көрсөтүлгөн. "Киноактерлор гильдиясынын сыйлыгы" көрсөткөн "Экинчи пландагы актрисанын эң мыкты ролу үчүн" менен кошулуп 3 наамды жеңип алган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2007-жыл чыккан тасмалар
Жалаңкычтын турагы

"Жалаңкычтын турагы" - Германия-Британия биргелешип чыгарган илимий популярдуу уруштук жана коркунучтуу тасма. Сценарийин жазган жана тарткан Пол Андерсон, продюсери - Бернд Айхингер. Башкы каармандарды ойногондор - Милла Йовович жана Мишел Родригес. Ушундай эле аталыштагы Capcom компаниясы иштеп чыккан компьютердик видео оюндарынын негизинде тартылган алгачкы тасма. Ошондой эле тасмага Эрик Мабиус, Жеймс Пьюрфой, Мартин Крувз, Колин Салмон тартылган. Тасманын продюсери Бернд Айхингер жана Пол Андерсон. 

"Жалаңкычтын турагы" жана "Жалаңкычтын турагы 2" серияларындагы окуяларды улай, тасма эс тутумун жоготкон баш каарман Элис жана Умбрелла Корпорациясынын коммандосу менен жашыруун лабораториядагы коркунучтуу вирустун алып чыгышы тууралуу окуяны сүрөттөйт. Тасма тууралуу кандай түрдүү пикирлер айтылбасын, Йововичтин чеберчилиги,актерлордун оюну, экшн жана зомби дизайны жогору бааланган. 103 миллион доллар киреше менен эң көп көрүлгөн тасманын катарын толуктайт.

 Сюжети 

 Тартылгандар 

 Шилтемелер 

Категория:АКШ тасмалары
Категория:2002-жыл чыккан тасмалар‎